Sâmbătă, 23.01.2021, va avea loc ediția a VIII-a a Concursului Interdisciplinar Mate-Bio-Fizică „Aurel Vlaicu” pentru elevii clasei a VI-a. Scopul concursului este **autoevaluarea achizițiilor elevilor într-un context interdisciplinar printr-o probă desfășurată online**. Având în vedere condițiile de desfășurare ale ediției din acest an, **nu se va realiza ierarhizarea elevilor, nu se vor publica rezultatele elevilor și nu se vor acorda premii și mențiuni**.

Proba de concurs **se va desfășura online** și constă într-un test cu 15 întrebări de tip grilă din matematică, biologie și fizică. Elevii vor marca răspunsurile considerate corecte la fiecare întrebare. Programa de concurs este afișată pe site-ul [www.isjsb.ro](http://www.isjsb.ro), pagina inspectorului Matematică, secțiunea Proiecte, 2020-2021.

Accesul la testul online va fi permis în data de 23.01.2021, în intervalul orar 09:50-11:00. Link-ul de conectare va fi postat pe site-ul [www.isjsb.ro](http://www.isjsb.ro), secțiunea Acasă și pe site-ul [www.cngl.eu](http://www.cngl.eu), secțiunea Noutăți.

*Alternativ:*

*Link-ul de conectare pentru testul online este:*

[*https://forms.gle/t2gogezUGV9bVdSY8*](https://forms.gle/t2gogezUGV9bVdSY8)

*și va deveni activ pentru completare în data de 23.01.2021, ora 09:50.*

Rezultatele se vor primi individual de fiecare elev participant, după încheierea probei, pe adresa de e-mail introdusă de participant în formularul care conține testul.

Informații suplimentare se pot primi de la profesorii de matematică/ biologie/fizică ai clasei.